Mathiaesin asunto oli siisti ja se sijaitsee erittäin keskeisellä paikalla vain parin askeleen päässä Kongens Nytorvista, Ströget kävelykadusta, Nyhavnista ja mm. Kongens Have puisto on aivan kulman takana. Asunto sijaitsee hyvin vanhassa talossa ja se on erityinen kapeine portaineen, kattoikkunoineen sekä paikoitellen hyvinkin matalalla sijaitsevine kattoineen. Asunto sopii hyvin alle 185 cm pituiselle, mutta pidemmillä voi olla hankalaa. Korkeuseroja on asunnossa myös paljon.
Sänky oli valitettavan epämukava, liian pehmeä ja hieman kapea kahdelle. Meteli kadulta kantautui myös todella hyvin sisälle, joten kannattaa varata korvatulppia mukaan, ellei ole itse aikeissa juhlia aamuun asti.
Wc on tanskalaisen standardin mukainen, mutta voi olla shokki suomalaiseen standardiin tottuneille.
Asunnossa oli Netflix ja se oli iloinen yllätys!
Kommunikointi Mathiaesin kanssa luonnistui pääosin hyvin ja hän oli hyvin avulias sekä joustava.